DDIΓ— April 10, 2014 0 87
Ddiɣ
Ddiɣ d zman ruḥeɣ rekbeɣ aḍu yettnadin
Rseɣ di tmura n tirga yerran azal i tilin
Nekk smuqquleɣ
Ddiɣ d umezruy yettawin ɣer iẓuran n zman
Ufiɣ takerrist turez tidet-nni ur nnan
Nekk smuqquleɣ
Ddiɣ d wid yettgallan tagallit n jmiɛliman
Iseɣ i ten-isbedden yeɣli ur t-walan
Nekk smuqquleɣ
Ddiɣ d tid-nni yegren irebbi i tmeddurt
Tewwet-d tmedda tesserjef tamurt
Nekk smuqquleɣ
Ddiɣ d ubrid yettawin akkin i tmuɣli
Anda ur d-ttuɣalent wallen akkin i yigli
Nekk smuqquleɣ
Ddiɣ d tinitin yettergigin si beqqu
Nudant aman ur ufint mmutent s wudɣu
Nekk smuqquleɣ
Ddiɣ d yimesli n wul d izen n talsa
Taggara yiwen ur s-yesli imi yettlala
Nekk smuqquleɣ
Ddiɣ di rrkeb iẓeɛlak ɣer tmurt n uṣekkak
Ẓriɣ afud mi yerreẓ ur yufi leslak
Nekk smuqquleɣ
Ddiɣ d tsuta yesɣersen amrar n tuggdi
Ẓriɣ agdud yerrẓen yelmed ibeddi
Nekk smuqquleɣ.
Yaru-t: SALEM ZINYA
mlt_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn